**ПРОЕКТ НА ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ДЕЗИНФЕКЦИОННА СТАНЦИЯ“, ПРИЕТ С РЕШЕНИЕ №406 ОТ 05.11.2009Г. НА ОБЩИНСКИ СЪВЕТ ПЛОВДИВ, ИЗМЕНЕН И ДОПЪЛНЕН С РОС №74 ОТ 17.03.2011Г., РОС №407 ОТ 08.09.2011Г., РОС №62 ОТ 16.02.2012Г., РОС №116 ОТ 10.04.2014Г., РОС №292 ОТ 11.09.2014Г., РОС №59 ОТ 05.03.2015Г., РОС №170/14.04.2016Г., РОС №266/02.06.2016Г. И РОС №253/19.06.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

***Проект***

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ДЕЗИНФЕКЦИОННА СТАНЦИЯ”.**

**Причини, които налагат приемането на Правилника за изменение и допълнение на Правилник за устройството и дейността на ОП „Дезинфекционна станция“:**

С писмо изх. №27/23.01.2019г. и вх. №19 ОП9/24.01.2019г. на Община Пловдив на директора на ОП „Дезинфекционна станция“ г-жа Елена Тотолакова са предложени изменения в Приложение №1 и Приложение №2 към Правилника.

Предлаганите изменения в Приложение №1 „Организационна структура на ОП „Дезинфекционна станция“ – неразделна част от Правилника, са продиктувани от увеличен обем работа, поради настъпили промени в климата, благоприятни развитието на само на съществуващите насекоми, вредни за здравето на човека и растенията, но и за новопоявили се насекоми и в тази връзка, предприемането на редица мерки, които да доведат до по-ефективни резултати в дейността на предприятието. Освен мерките, които предприятието полага за по-ефективна борба с вредителите, възниква необходимост от откриване на нова бройка Биолог, която ще доведе до промяна в качеството на работата и предоставените от предприятието услуги. В тази връзка директорът счита за целесъобразно да се внесе корекция в числения състав на предприятието в посока увеличение с 1 бройка.

С оглед на гореизложеното възниква необходимост да се извърши промяна в Правилника за устройството и дейността на ОП „Дезинфекционна станция“.

При изработването на проекта на Правилник за изменение и допълнение на Правилник за устройството и дейността на ОП „Дезинфекционна станция“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Дезинфекционна станция“ с оглед изменение на Приложение №1 към Правилника.

**Принципът на обоснованост** – промяната в текстовете на Правилник за устройството и дейността на ОП „Дезинфекционна станция“ се обосновава с разпоредбите на чл.3, ал.9 и ал. 11 от Раздел ІІ, § 2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат извършване на промени в структурата и числения състав на предприятието при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Дезинфекционна станция“ са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Дезинфекционна станция“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в описа на предоставеното за управление имущество на предприятието.

**Цел на изменението и допълнението на Правилник за изменение и допълнение на Правилника за устройството и дейността на ОП „Дезинфекционна станция“.**

Целта на приемането на настоящите промени е да се внесат промени в Приложение № 1 към Правилник за устройството и дейността на ОП „Дезинфекционна станция“, с оглед коректно отразяване на промените в структурата и числения състав.

**Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Дезинфекционна станция“ е необходимо разходването на допълнителни бюджетни средства в размер на 12 080 лв. Предлагаме необходимите средства да се осигурят като се извърши изменение на бюджета на община Пловдив, съгласно **Приложение № 3.**

**Очаквани резултати**

Очакваните резултати са: подобряване на организационната структура на предприятието, качеството на работата и предоставените от предприятието услуги.

**Анализ за съответствие с правото на Европейския съюз**

Предлаганите изменения на Правилника за устройството и дейността на ОП „Дезинфекционна станция“ са в съответствие с нормативните актове от по-висока степен, както и с тези на европейското законодателство.

В изпълнение на изискванията на Закона на нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на **15.02.2019г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Дезинфекционна станция“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Дезинфекционна станция“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, чл. 124 от Закона за публичните финанси, чл. 4 ал.3 и ал.4 от ПМС № 67 от 14.04.2010 г., изм. и доп. ДВ. бр.5 от 15 Януари 2019г. (последно изменение) за заплатите в бюджетните организации и дейности; във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.01.2019г. на Общински съвет Пловдив, във връзка с чл.16 и чл.25, ал.1 от Правилник за устройството и дейността на ОП „Дезинфекционна станция“.

**ПРОЕКТ ЗА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Дезинфекционна станция“, приет с Решение №406 от 05.11.2009г. на Общински съвет Пловдив, изменен и допълнен с РОС №74 от 17.03.2011г., РОС №407 от 08.09.2011г., РОС № 62 от 16.02.2012г., РОС № 116 от 10.04.2014г., РОС № 292 от 11.09.2014г., РОС № 59 от 05.03.2015г., РОС № 170/14.04.2016г., РОС №266/02.06.2016г. и РОС №253/19.06.2018г., както следва:

**§ 1. Увеличава** щатната численост на ОП „Дезинфекционна станция“ с **1 бр**. и общата численост на персонала се променя от 26 бр. на **27 бр.,** считано **от 01.04..2019 година**.

**§2.** Променя чл.16 на раздел ІІ, б. В “Числен състав на Предприятието” от Правилника, както следва:

„Чл.16. Числеността на персонала на предприятието е **27** щатни бройки /Приложение №1 към Правилника/.

**§ 3.** Отменя Приложение №1 към действащия Правилник за устройството и дейността на ОП „Дезинфекционна станция” и приема ново **Приложение № 1 “Структура и численост на персонала”*,*** което става неразделна част от същия.

**II.** Одобрява корекциите по бюджета за 2019 година на община Пловдив, съгласно **Приложение № 3** – Справка за изменение на бюджета на община Пловдив за 2019година.

**III.** Утвърждава разходите за заплати и числеността на персонала за 2019г., разпределени по месеци за ОП „ Дезинфекционна станция ”, съгласно **Приложение № 4**

**ПРИЛОЖЕНИЯ:**

1. Ново **Приложение №1** към Правилника за устройството и дейността на ОП „Дезинфекционна станция“, неразделна част от Правилника и от настоящото решение.
2. Предварителна оценка на въздействието.
3. **Приложение № 3** – Справка за изменение на бюджета на община Пловдив за 2019година
4. **Приложение № 4 -** Разходите за заплати за 2019г., разпределени по месеци за ОП„Дезинфекционна станция ”